b'\n_START_ARTICLE_\nR\xc4\x83zboiul stelelor - Episodul II: Atacul clonelor\n_START_SECTION_\nSubiectul filmului\n_START_PARAGRAPH_\nAu trecut zece ani de la momentul ac\xc8\x9biunii filmului R\xc4\x83zboiul stelelor - Episodul I: Amenin\xc8\x9barea fantomei \xc8\x99i Republica Galactic\xc4\x83 trece printr-o criz\xc4\x83. Fostul Maestru Jedi, Contul Dooku, a organizat o mi\xc8\x99care Separatist\xc4\x83 contra Republicii, f\xc4\x83c\xc3\xa2nd greut\xc4\x83\xc8\x9bi ordinului cavalerilor Jedi \xc3\xaen men\xc8\x9binerea p\xc4\x83cii. Republica inten\xc8\x9bioneaz\xc4\x83 s\xc4\x83 adune o armat\xc4\x83 pentru a-l ajuta pe Jedi, f\xc4\x83c\xc3\xa2ndu-o pe Senatoarea Padm\xc3\xa9 Amidala, fosta regin\xc4\x83 a planetei Naboo, s\xc4\x83 se \xc3\xaentoarc\xc4\x83 pe planeta Coruscant pentru a vota pentru sau contra acestei chestiuni. C\xc3\xa2nd sose\xc8\x99te, abia reu\xc8\x99e\xc8\x99te s\xc4\x83 scape cu via\xc8\x9b\xc4\x83 dintr-o tentativ\xc4\x83 de asasinat. Cutremur\xc3\xa2ndu-se la g\xc3\xa2ndul primejdiei prin care a trecut, cancelarul suprem Palpatine \xc3\xaei alege pe Cavalerul Jedi Obi-Wan Kenobi \xc8\x99i ucenicul s\xc4\x83u Anakin Skywalker pentru a o p\xc4\x83zi. \xc3\x8en noaptea aceea, are loc o nou\xc4\x83 tentativ\xc4\x83 asupra vie\xc8\x9bii Senatoarei, de\xc8\x99i Obi-Wan \xc8\x99i Anakin \xc3\xaempiedic\xc4\x83 acel complot, dar \xc8\x99i pe asasina care este amu\xc8\x9bit\xc4\x83 pentru totdeauna de c\xc4\x83tre persoana misterioas\xc4\x83 care o angajase, c\xc3\xa2nd Jedi o for\xc8\x9beaz\xc4\x83 s\xc4\x83 dezv\xc4\x83luie informa\xc8\x9bii vitale. \xc3\x8entorc\xc3\xa2ndu-se la Templul Jedi, Obi-Wan este ales s\xc4\x83 afle cine a ucis-o pe asasin\xc4\x83, \xc3\xaen timp ce Anakin trebuie s\xc4\x83 o \xc3\xaenso\xc8\x9beasc\xc4\x83 pe Senatoarea Amidala p\xc3\xa2n\xc4\x83 pe planeta ei natal\xc4\x83, Naboo. Anakin, care s-a \xc3\xaendr\xc4\x83gostit de Padm\xc3\xa9, se bucur\xc4\x83 c\xc4\x83 are ocazia s\xc4\x83 petreac\xc4\x83 timp cu ea, de\xc8\x99i Padm\xc3\xa9 nu recunoa\xc8\x99te c\xc4\x83 simte \xc8\x99i ea ceva pentru el, c\xc4\x83ci acest lucru ar fi contra codurilor morale necesare carierelor de Jedi \xc8\x99i de senator._NEWLINE_Investiga\xc8\x9bia lui Obi-Wan \xc3\xael duce pe \xc3\xaendep\xc4\x83rtata planet\xc4\x83 Kamino, unde el descoper\xc4\x83 c\xc4\x83 o armat\xc4\x83 de clone este adunat\xc4\x83 \xc3\xaen secret pentru Republic\xc4\x83. Obi-Wan \xc3\xae\xc8\x99i d\xc4\x83 seama c\xc4\x83 ghidul clonelor, un v\xc3\xa2n\xc4\x83tor de recompense pe nume Jango Fett, este uciga\xc8\x99ul pe care \xc3\xael caut\xc4\x83. Dup\xc4\x83 ce \xc3\xaencearc\xc4\x83 f\xc4\x83r\xc4\x83 succes s\xc4\x83 \xc3\xael prind\xc4\x83, Obi-Wan d\xc4\x83 de urma lui pe planeta Geonosis. \xc3\x8entre timp, Anakin, este \xc3\xaengrijorat din cauza unor co\xc8\x99maruri repetate despre mama lui, pe care a l\xc4\x83sat-o \xc3\xaen urm\xc4\x83 pe Tatooine, c\xc3\xa2nd a plecat s\xc4\x83 devin\xc4\x83 un Jedi, iar ea era \xc3\xaen mare pericol. Sfid\xc3\xa2nd ordinele primite de a r\xc4\x83m\xc3\xa2ne pe Naboo, Anakin o convinge pe Padm\xc3\xa9 s\xc4\x83 \xc3\xael \xc3\xaenso\xc8\x9beasc\xc4\x83 p\xc3\xa2n\xc4\x83 pe Tatooine pentru a-\xc8\x99i salva mama. Acolo, el descoper\xc4\x83 c\xc4\x83 ea a fost r\xc4\x83pit\xc4\x83 \xc8\x99i b\xc4\x83tut\xc4\x83 de invadatorii tuscheni \xc8\x99i ea moare \xc3\xaen bra\xc8\x9bele sale. Anakin cedeaz\xc4\x83 din cauza durerii \xc8\x99i furiei sale, m\xc4\x83cel\xc4\x83rind \xc3\xaentreaga comunitate tuschen\xc4\x83._NEWLINE_\xc3\x8entre timp Obi-Wan este capturat de c\xc4\x83tre contele Dooku.Anakin prime\xc8\x99te mesajul de la maestrul s\xc4\x83u \xc8\x99i merge cu Padm\xc3\xa9 pe Geonosis dar sunt captura\xc8\x9bi de c\xc4\x83tre Jango Fett \xc3\xaen fabrica de droizi.Pe Coruscant se voteaz\xc4\x83 crearea armatei de clone iar maestrul Jedi Mace Windu merge pe Geonosis pentru ai salva pe Jedi. C\xc3\xa2nd ajunge, Contele Dooku este surprins v\xc4\x83z\xc3\xa2nd to\xc8\x9bi cavaleri Jedi eliber\xc3\xa2ndu-i pe Obi-Wan, Anakin \xc8\x99i Padm\xc3\xa9.Mace Windu \xc3\xael ucide pe Jango Fett iar trupele de clone sosesc la timp pentru ai ajuta pe Jedi. Dooku fuge urm\xc4\x83rit de Anakin \xc8\x99i Obi-Wan dar este prins. Ace\xc8\x99tia \xc3\xaencep o lupt\xc4\x83 cu lightsaber iar Dooku \xc3\xaei taie lui Anakin bra\xc8\x9bul. Yoda apare, lupt\xc3\xa2ndu-se cu Dooku. Dar cum vede c\xc4\x83 nu \xc3\xael poate \xc3\xaenvinge, Dooku creeaz\xc4\x83 o diversiune \xc8\x99i scap\xc4\x83, \xc3\xaendrept\xc3\xa2ndu-se spre Coruscant unde se \xc3\xaent\xc3\xa2lne\xc8\x99te cu Darth Sidious c\xc4\x83ruia \xc3\xaei d\xc4\x83 ve\xc8\x99ti c\xc4\x83 r\xc4\x83zboiul clonelor a \xc3\xaenceput. \xc3\x8en cele din urm\xc4\x83, Anakin se c\xc4\x83s\xc4\x83tore\xc8\x99te cu Padm\xc3\xa9 pe Naboo \xc3\xaen timp ce clonele se preg\xc4\x83tesc de R\xc4\x82ZBOIUL CLONELOR.\n_START_SECTION_\nScrierea scenariului\n_START_PARAGRAPH_\n\xc3\x8en 1999 \xc8\x99i 2000, Lucas a transformat ideile sale original pentru Episodul II \xc3\xaentr-un scenariu. Jonathan Hales, care scrisese mai multe episoade din Cronicile t\xc3\xa2n\xc4\x83rului Indiana Jones pentru Lucas, a fost co-autorul scenariului. Subtitrarea filmului subtitle a primit reac\xc8\x9bii negative c\xc3\xa2nd a fost prima dat\xc4\x83 lansat\xc4\x83; unii au comparat-o cu titlul filmului Atacul femeii de 50 de picioare \xc3\xaen\xc4\x83l\xc8\x9bime. Ca deghizare \xc3\xaen timpul film\xc4\x83rilor, "titlul de lucru" al filmului a fost Marea aventur\xc4\x83 a lui Jar Jar, cu inten\xc8\x9bie sarcastic\xc4\x83 din cauza r\xc4\x83spunsului negativ al fanilor la personajul din Episodul I.\n_START_SECTION_\nFilm\xc4\x83rile\n_START_PARAGRAPH_\nFotografiile principale au fost f\xc4\x83cute \xc3\xaentre 26 iunie 2000 \xc8\x99i 20 septembrie 2000 \xc3\xaen studiourile 20th Century Fox din Australia.\n_START_SECTION_\nColoana sonor\xc4\x83\n_START_PARAGRAPH_\nColoana sonor\xc4\x83 a filmului a fost lansat\xc4\x83 \xc3\xaen 23 aprilie 2002 de Sony Classical. Muzica a fost compus\xc4\x83 \xc8\x99i dirijat\xc4\x83 de John Williams \xc8\x99i interpretat\xc4\x83 de Vocile Londrei \xc8\x99i de Orchestra simfonic\xc4\x83 din Londra.\n_START_SECTION_\nTeme\n_START_PARAGRAPH_\nObservatorii cred c\xc4\x83 modul \xc3\xaen care a ajuns Palpatine la putere este foarte asem\xc4\x83n\xc4\x83tor cu cel al lui Adolf Hitler din Germania nazist\xc4\x83; fiind Cancelarul Germaniei (Imperiul German), i s-a acordat "for\xc8\x9be \xc3\xaen caz de urgen\xc8\x9b\xc4\x83" la fel cum a primit \xc8\x99i cancelarul Palpatine. S-au f\xc4\x83cut compara\xc8\x9bii cu Octavian, care a devenit Augustus, primul \xc3\xaemp\xc4\x83rat al Romei; \xc8\x99i cu Napoleon Bonaparte, care a ajuns la putere \xc3\xaen Fran\xc8\x9ba din 1796 p\xc3\xa2n\xc4\x83 \xc3\xaen 1799. Octavian a fost responsabil de mor\xc8\x9bile mai multor sute de adversari politici, cu mult \xc3\xaenainte de avea for\xc8\x9be de tribun; Bonaparte a fost ales prim consul pe via\xc8\x9b\xc4\x83 (\xc8\x99i mai t\xc3\xa2rziu \xc3\x8emp\xc4\x83rat) de Consulatul Francez dup\xc4\x83 o tentativ\xc4\x83 e\xc8\x99uat\xc4\x83 asupra vie\xc8\x9bii sale \xc8\x99i o lovitur\xc4\x83 care a urmat dup\xc4\x83 aceea, \xc3\xaen 18 noiembrie 1799. Unii au g\xc4\x83sit paralele cu R\xc4\x83zboiul Civil American, f\xc4\x83c\xc3\xa2nd leg\xc4\x83tura \xc3\xaentre Separati\xc8\x99ti \xc8\x99i Statele Confederate ale Americii; numele oficial dat grupului separatist este "Confedera\xc8\x9bia Sistemelor Independente". Numele armatei guvernului, "Armata colosal\xc4\x83 a Republicii", este acela\xc8\x99i at\xc3\xa2t \xc3\xaen R\xc4\x83zboiul stelelor c\xc3\xa2t \xc8\x99i \xc3\xaen R\xc4\x83zboiul Civil American, iar at\xc3\xa2t Palpatine c\xc3\xa2t \xc8\x99i Lincoln au avut puterea de a declara oric\xc3\xa2nd r\xc4\x83zboi \xc8\x99i de a suspenda multe drepturi civile.\n_START_SECTION_\nRecenzii\n_START_PARAGRAPH_\nAtacul clonelor a primit \xc3\xaen general recenzi mixte. Pe Rotten Tomatoes are 67% recenzii pozitive.'